**נוסח לדיון בוועדה ביום 31.1.16**

**הצעת חוק רישוי שירותים לרכב, התשע"ו-2016**

|  |  |  |
| --- | --- | --- |
|  |  | פרק ד': ייבוא רכב  |
|  |  | סימן א': רישיון לייבוא רכב |
| רישיון לייבוא רכב | 28.  | (א) לא ייבא אדם רכב אלא אם כן קיבל רישיון לייבוא רכב מאת הרשות המוסמכת לייבוא והוא אחד מאלה: |
|  |  |  | (1) יבואן רכב מסחרי; |
|  |  |  | (2) מייבא את הרכב בהתאם להוראות לפי סעיף 31; |
|  |  |  | (3) גוף הצלה שהוקם מכוח דין הנותן שירות לציבור או ארגון עזר כהגדרתו בחוק ההתגוננות האזרחית, התשי"א–1951‏[[1]](#footnote-1), ובלבד שהרכב ישמש את הגוף המייבא למטרות הצלה והמנהל אישר את הייבוא; |
|  |  |  | (4) מינהל הרכש הממשלתי, ובלבד שהרכב מיועד לשימוש במשרד ממשלתי או ביחידת סמך שלו ונועד לענות על צורך מיוחד, שדגם הרכב אינו מיובא על ידי יבואן רכב מסחרי והמנהל אישר את הייבוא; |
|  |  |  | (5) מפעל בעל רישיון לייצוא ביטחוני לפי חוק הפיקוח על ייצוא ביטחוני, התשס"ז–2007[[2]](#footnote-2), ובלבד שהרכב משמש את המפעל המייבא לייצור ומיועד לייצוא בתוך תקופה של שנתיים מיום מתן רישיון היבוא או תקופה אחרת שאשרה הרשות המוסמכת לייבוא מטעמים מיוחדים שיירשמו; |
|  |  |  | (6) יצרן רכב במדינת חוץ הרשום כתאגיד בישראל והמקיים מחקר ופיתוח בכלי רכב בישראל, ובלבד שהרכב מיועד לשימוש למטרות מחקר או פיתוח; |
|  |  |  | (7) אדם המייבא רכב מסוגים אלה: T1 ו-O כמשמעותם לפי פקודת התעבורה, למעט טרקטור משא, עגורן נייד ורכב הפטור מרישום ורישוי לפי פקודת התעבורה, למעט רכב מסוג T3 כמשמעותו לפי פקודת התעבורה; בפסקה זו, "עגורן נייד" – מכונת הרמה בעלת זרוע המורכבת על שלדה אינטגרלית שכושר ההרמה שלה עולה על 150 טון או על משקל אחר שקבע השר; |
|  |  |  | (8) אדם המייבא רכב למטרת ניסוי הרכב ובדיקת טכנולוגית הרכב בתחום עיסוקו או מיועד לשימוש במוסד לימוד, למעט לימוד נהיגה, ובלבד שהרכב ישמש למטרה כאמור לתקופה קצובה ומיועד ליצוא בתום התקופה האמורה. |
|  |  |  | (9) יחידות ויחידות סמך של משרד ראש הממשלה שעיקר פעילותן בתחום ביטחון המדינה ובלבד שגורם מוסמך בכיר ביחידות כאמור אישר כי הרכב מיועד לשימוש מבצעי.(10) גורם אחר שקבע השר באישור הועדה לאחר ששוכנע שקיימת הצדקה ליבוא על ידי אותו גורם בעצמו ולא באמצעות המנויים בפסקאות (1) עד (9).  |
|  |  | (ב) רישיון לייבוא רכב יינתן לתקופה של שנה, ואולם הרשות המוסמכת לייבוא רשאית בהחלטה מנומקת לתת רישיון כאמור לתקופה קצרה יותר, אם שוכנעה כי קיימות נסיבות מיוחדות המצדיקות זאת וכי אין בכך כדי לפגוע בבטיחות. |
| תנאים לרישיון לייבוא רכב ליבואן רכב מסחרי אושר 25.1.16 | 29.  | יבואן רכב מסחרי זכאי לקבל רישיון לייבוא רכב, אם התקיימו בדגם הרכב כל אלה: |
|  |  | (1) דגם הרכב עומד בהוראות כל דין לעניין רישום רכב, ובכלל זה בהוראות לעניין בטיחות הרכב והגנה על הסביבה, לרבות הוראות לפי פקודת התעבורה; |
|  |  | (2) דגם הרכב כשיר לרישום במדינות האיחוד האירופי, בארצות הברית או בקנדה, למעט כלי רכב שאינם חייבים ברישום לפי הדין החל באותן מדינות, וכן לא ניזוק באופן שהיה מונע את האפשרות לרשום אותו באחת מהמדינות האמורות; |
|  |  | (3) דגם הרכב מונע במקור אנרגיה שאושר לשימוש בישראל לפי כל דין; |
|  |  | (4) דגם הרכב מתאים לשימוש בתנאי האקלים בישראל; |
|  |  | (5) אם הוא יבואן רכב ישיר –  |
|  |  |  | (א) הרכב תוכנן או יוצר בידי היצרן שעמו הוא התקשר בהסכם לפי סעיף 35(2); |
|  |  |  | (ב) הרכב הוא רכב חדש ומספר הקילומטרים שהרכב נסע אינו עולה על 150; |
|  |  | (6) אם הוא יבואן רכב עקיף –  |
|  |  |  | (א) הרכב תוכנן או יוצר בידי היצרן הקשור בהסכם עם הסוכן המורשה שעמו הוא התקשר בהסכם לפי סעיף 36(2); |
|  |  |  | (ב) הרכב נרכש מאת הסוכן המורשה שעימו התקשר בהסכם או שהרכב נרכש מגורם אחר והסוכן המורשה התחייב לקיים לגביו את כל חובות הסוכן המורשה לפי חוק זה, והוא אחד מאלה: |
|  |  |  |  | (1) הרכב הוא רכב חדש; |
|  |  |  |  | (2) הרכב נרשם במדינת חוץ, טרם ומספר הקילומטרים שהרכב נסע אינו עולה על 150; |
|  |  |  | (ג) אם לרכב אין אחריות בתוקף, יש בידי היבואן האמצעים הדרושים לתיקון הרכב; |
|  |  | (7) אם הוא יבואן רכב זעיר, הרכב הוא מסוג שבסעיף 31(ב) ומהתוצר המיובא ע"י יבואן רכב ישיר השר רשאי , באישור הוועדה, לקבוע סוגי תוצרים אחרים ותנאים ליבואם, והוא אחד מאלה: |
|  |  |  | (א) רכב חדש; |
|  |  |  | (ב) רכב שנרשם במדינת חוץ, ומספר הקילומטרים שהרכב נסע אינו עולה על 150. |
| ייבוא רכב מסוג מכונה ניידתאושר 25.1.16 | 30.  | יבואן רכב מסחרי לפי סעיף 29 או מי שמייבא רכב לפי סעיף 31 זכאי לקבל רישיון לייבוא רכב מסוג מכונה ניידת, בכפוף לתנאים שיקבע השר לעניין מועד ייצורו; על רישיון לפי סעיף זה לא יחולו הוראות סעיף 29(5) עד (7) או סעיף 31(א)(2), לפי העניין; לעניין סעיף זה, "מכונה ניידת" – רכב מנועי שלפי מבנהו מיועד לביצוע עבודות ואינו מיועד לגרירה. |
| ייבוא לשימוש אישי או עסקי-עצמיאושר 25.1.16 | 31.  | (א) המבקש לייבא רכב המיועד לשימושו האישי או המשפחתי ואם הוא עוסק – הרכב מיועד להסעת נוסעים בשכר או להובלת טובין בשכר לצורך עסקי-עצמי, זכאי לקבל רישיון יבוא, לייבוא רכב אחד, בהתקיים כל אלה: |
|  |  |  | (1) חלפו לפחות 12 חודשים מהמועד שבו ייבא המבקש רכב לשימוש אישי או עסקי-עצמי לפי סעיף זה; [ייווסך סמכות לקבוע נסיבות מיוחדות לקתופה קצרה יותר – פה או בסעיף עצמאי] |
|  |  |  | (2) לא חלפו 24 חודשים ממועד ייצור הרכב עד מועד רישומו בישראל; |
|  |  |  | (3) | המבקש הוכיח כי הרכב כשיר לרישום במדינות האיחוד האירופי, ארצות הברית או קנדה, עומד בהוראות לפי פקודת תעבורה ובהוראות לעניין בטיחות הרכב והגנה על הסביבה לפי כל דין; הרשות המוסמכת ליבוא תפרסם באתר האינטרנט של המשרד הודעה מפורטת שתכלול את כל הדרישות לפי פסקת-משנה זו; |
|  |  |  |  |  |
|  |  |  | (4) הוא הצהיר כי למיטב ידיעתו קיימת תשתית תחזוקה ומוצרי תעבורה לתיקון ותחזוקה של הרכב, ובלבד שלא יידרש לתקן את הרכב במוסך מסוים או במוסך של עוסק מסוים; |
|  |  |  | (5) הרכב הוא מתוצר המיובא לישראל על ידי יבואן רכב ישיר; השר, באישור הוועדה, רשאי לקבוע תוצרים נוספים שניתן יהיה לייבא לפי סעיף זה, בתנאים כפי שיקבע כאמור; |
|  |  |  | (6) הוא מסר הצהרה כי למיטב ידיעתו לא קיימת לגבי הרכב תקלת בטיחות סדרתית או אם התגלתה ברכב תקלת בטיחות סדרתית – שהיא תוקנה על פי הוראות יצרן הרכב; |
|  |  |  | (7) הוא התחייב להביא את הרכב לתיקון אם תתגלה תקלת בטיחות סדרתית לאחר ייבוא הרכב ושחרורו מבית המכס וכל עוד הרכב בבעלותו; |
|  |  |  | (8) הוא מסר הצהרה אם קיבל שירות ממתווך בייבוא רכב, ואם קיבל שירות כאמור – מסר את ההסכם כאמור בסעיף 58 ופרטים על הרכב כאמור בסעיף 60; |
|  |  |  | (9) הרכב עומד בדרישות כאמור בסעיף 29(3) ו-(4); |
|  |  |  | (10) הוא מסר הצהרה כי למיטב ידיעתו הרכב לא ניזוק באופן שהיה מונע את האפשרות לרשום אותו באחת ממדינות האיחוד האירופי, ארצות-הברית או קנדה. |
|  |  | (ב) בסעיף זה, "רכב" – רכב מסוגים אלה, כמשמעותם לפי פקודת התעבורה: 1L ,M, 2M שמשקלו הכולל המותר הוא עד 5,000 ק"ג ומיועד לאדם עם מוגבלות פיסית הזקוק לרכב מסוג זה בשל מוגבלותו, ולעניין רכב המשמש להסעת נוסעים בשכר – רכב מסוג 2M שמשקלו הכולל המותר הוא עד 5,000 ק"ג וניתן להסיע בו עד 16 נוסעים מלבד הנהג, T3 או N1. |
| תנאים לרישיון יבוא אחר | 31א. | (א) המבקש לייבא רכב והוא אחד מהמנויים בסעיף 28(א)(3) עד (7), יהיה זכאי לייבא רכב אם התקיימו לגבי הרכב התנאים המפורטים בסעיף 31(א)(2), (3), (9) ו-(10). |
|  |  | (ב) השר יקבע תנאים נוספים למתן רישיון לייבוא רכב על ידי עוסק כאמור בסעיף 28(א)(8). |
| הגבלת העברת בעלות ברכב שיובא לשימוש אישי או עסקי-עצמי | 32.  | (א) לא יעביר אדם בעלות ברכב שיובא לפי סעיף 31 אלא אם כן התקיימו כל אלה:  |
|  |  |  | (1) חלפה שנה ממועד רישום הרכב בישראל; השר, באישור הוועדה, רשאי לשנות את התקופה כאמור; |
|  |  |  | (2) הוא קיבל מהקונה התחייבות בכתב להביא את הרכב לתיקון אם תתגלה תקלת בטיחות סדרתית כל עוד הרכב בבעלותו. |
|  |  | (ב) השר רשאי לקבוע נסיבות מיוחדות שבהתקיימן יהיה ניתן להעביר בעלות ברכב שיובא לפי סעיף 31 גם אם לא התקיימו התנאים כאמור בסעיף קטן (א), כולם או חלקם, כפי שיקבע כאמור. |
|  |  | (ג) הרשות המוסמכת תרשום את הגבלת העברת הבעלות ברישיון הייבוא שיינתן לפי סעיף 31. |
| איסור ייבוא רכב למטרת שיווק | 33.  | לא ייבא אדם רכב לפי סעיף 31 למטרת מכירתו או השכרתו כדרך עיסוק, למעט רכב שהוא מְעוֹנוֹעַ; לעניין זה, "מְעוֹנוֹעַ" – קרון מגורים נייד, שהוא נגרר או ממונע. |
| איסור העברה, שעבוד או עיקול של רישיון ייבוא | 34.  | רישיון שניתן לפי סימן זה, לרבות זכות מהזכויות המוקנות בו, אינו ניתן להעברה, לשעבוד או לעיקול, אלא באישור הרשות המוסמכת, מטעמים מיוחדים שיירשמו ובתנאים כפי שתורה. |
| ביטול רישיון ייבוא, התלייתו או הגבלתו | 34א. | (א) הרשות המוסמכת לייבוא רשאית לבטל רישיון שניתן לפי סימן זה, להתלותו לרבות בתנאים כפי שתורה, וכן להגבילו, אם התקיימה בבעל הרישיון אחת מאלה: |
|  |  |  | (1) הוא אינו מקיים את התנאים לקבלת הרישיון, כולם או חלקם, לרבות התנאים לפי סעיף 28; |
|  |  |  | (2) הרישיון ניתן לו על יסוד מידע כוזב או מטעה; |
|  |  |  | (3) הוא הפר תנאי מהותי מתנאי הרישיון; |
|  |  |  | (4) הוא הפר חובה או איסור שהוטלו עליו כבעל רישיון לפי חוק זה; |
|  |  |  | (5) ניתן לגביו צו פירוק, קבוע או זמני, צו כינוס, צו כינוס נכסים או צו הקפאת הליכים לפי כל דין, והוא הפסיק או אינו יכול למלא את חובותיו;; |
|  |  |  | (6) הוא הורשע בעבירה פלילית, שמפאת מהותה, חומרתה או נסיבותיה, אין זה ראוי כי הוא יהיה מורשה לייבא לישראל, או שהוגש נגדו כתב אישום בעבירה כאמור וטרם ניתן פסק דין סופי בעניין. |
|  |  | (ב) הרשות המוסמכת לא תבטל, תתלה או תגביל רישיון כאמור בסעיף קטן (א), אלא לאחר שנתנה לבעל הרישיון הזדמנות לטעון את טענותיו. |
|  |  | (ג) על אף הוראות סעיף קטן (ב), היה לרשות המוסמכת לייבוא יסוד סביר להניח כי מתקיימת לגבי בעל הרישיון עילה מהעילות האמורות בסעיף קטן (א), והוא שוכנע כי קיים צורך דחוף להתלות את רישיונו לשם הגנה מיידית על שלום הציבור, רשאית היא, בהחלטה מנומקת בכתב, להתלות את הרישיון, לאלתר, ובלבד שתיתן לבעל הרישיון הזדמנות לטעון את טענותיו בהקדם האפשרי לאחר ההתליה, ולא יאוחר מתום 30 ימים ממועד ההתליה; התליה כאמור תהיה לתקופה המזערית הנדרשת. |
| סירוב לתת רישיון ייבוא | 34ב. | (א) הרשות המוסמכת רשאית לסרב לתת רישיון ייבוא, בהחלטה מנומקת ובכתב, אף אם מתקיימים במבקש הרישיון התנאים לקבלת הרישיון לפי חוק זה, אם בשלוש השנים שקדמו להגשת הבקשה לרישיון התקיימו במבקש הרישיון אחד מאלה: |
|  |  |  | (1) בוטל רישיון ייבוא שניתן לו לפי סימן זה; החלטה לפי פסקה זו תתקבל בהתחשב בין היתר בעילת הביטול לפי סעיף 34א ובמשך הזמן שחלף מאז הביטול; |
|  |  |  | (2) מבקש הרישיון לא קיבל רישיון ייבוא לפי סימן זה בשל מסירת מידע כוזב בבקשה לרישיון. |
|  |  | (ב) הרשות המוסמכת לא תסרב לתת רישיון לפי סעיף זה אלא לאחר שנתנה למבקש הרישיון הזדמנות לטעון את טענותיו לפניה. |
|  |  | סימן ב': רישיון לייבוא רכב ושיווקו |
| רישיון יבואן רכב ישיר | 35.  | (א) מי שהתקיימו בו כל אלה זכאי לקבל רישיון יבואן רכב ישיר מאת המנהל: |
|  |  |  | (1) הוא תאגיד רשום כדין בישראל שאחד מבעלי העניין בו לפחות ומנהלו הכללי הם תושבי ישראל; |
|  |  |  | (2) הוא התקשר עם יצרן רכב במדינת חוץ בהסכם בכתב למכירת רכב מתוצרתו לתקופה שלא תפחת משלוש שנים, וההסכם אינו מעניק לו זכויות שיווק בלעדיות, במישרין או בעקיפין; |
|  |  |  | (3) הוא המציא כתב התחייבות מאת יצרן הרכב במדינת החוץ לספק מוצרי תעבורה לכל רכב מתוצרתו המיובא לישראל, לתקופה שלא תפחת משבע שנים מיום המכירה לצרכן; השר, באישור הוועדה, רשאי לקבוע תקופה שונה לעניין פסקה זו; |
|  |  |  | (4) הוא המציא כתב התחייבות מטעמו לספק מוצרי תעבורה לכל רכב מתוצר המיובא על ידו לתקופה כאמור בפסקה (3); |
|  |  |  | (5) הוא המציא כתב התחייבות מאת יצרן הרכב במדינת החוץ לאפשר את מימוש האחריות שנתן היצרן לכל רכב מתוצרתו המיובא לישראל, לרבות מתן המידע הטכני הדרוש לתיקון הרכב בתקופת האחריות; |
|  |  |  | (6) הוא המציא כתב התחייבות מטעמו לטפל בכל רכב שהוא מתוצר המיובא על ידו, לפי אחריות בהיקף ולתקופה שלא יפחתו מהאחריות לפי פסקה (5); |
|  |  |  | (7) הוא המציא כתב התחייבות מאת יצרן הרכב במדינת החוץ לעניין טיפול בכל תקלת בטיחות סדרתית שתתגלה ברכב מתוצרתו המיובא לישראל, שלפיו היצרן מתחייב לעשות את כל אלה: |
|  |  |  |  | (א) למסור ליבואן באופן מיידי מידע על תקלת בטיחות סדרתית שהתגלתה בייצור של רכב מתוצרתו; |
|  |  |  |  | (ב) למסור ליבואן הוראות טכניות לתיקון תקלת הבטיחות הסדרתית; |
|  |  |  |  | (ג) לספק ליבואן מוצרי תעבורה הנדרשים לצורך תיקון תקלת הבטיחות הסדרתית; |
|  |  |  |  | (ד) לשאת בעלות הטיפול בתקלת הבטיחות הסדרתית כאמור בפסקאות משנה (א) עד (ג); |
|  |  |  | (8) הוא המציא כתב התחייבות מטעמו לטפל בכל תקלת בטיחות סדרתית שתתגלה ברכב שהוא מתוצר המיובא על ידו בהתאם לכתב ההתחייבות שבפסקה (7), בהתאם להוראות לפי סעיף 43; |
|  |  |  | (9) הוא הוכיח קיומה של תשתית למתן שירותי תחזוקה לרכב, בהתאם להוראות שקבע השר לעניין המוסכים למתן אותם שירותים; |
|  |  |  | (10) הוא המציא אישור מרואה חשבון המעיד כי יש לו הון עצמי כפי שקבע השר, בהתאם, בין היתר, לסוג הרכב שהוא מייבא ולכמות כלי הרכב; |
|  |  |  | (11) הוא המציא כתב התחייבות מאת יצרן הרכב במדינת חוץ לפיו הוא מתחייב לקיים את חובות היבואן לפי סעיף זה, אם לא יהיה ביכולתו לקיימן בשל אחת מנסיבות אלה: |
|  |  |  |  | (א) ניתן לגביו צו פירוק, קבוע או זמני, צו כינוס, צו כינוס נכסים או צו הקפאת הליכים לפי כל דין, והוא הפסיק או אינו יכול למלא את חובותיו; |
|  |  |  |  | (ב) היצרן מבקש שחובות היבואן ימולאו על ידי גורם אחר; |
|  |  |  | (12) הוא המציא התחייבות מאת יצרן הרכב במדינת חוץ לספק לו מידע טכני, ספרות מקצועית וציוד לתיקון ולמתן שירותי תחזוקה לרכב מתוצר המיובא על ידו. |
|  |  | (ב) המנהל ירשום ברישיון יבואן רכב ישיר את התוצר שאותו רשאי היבואן לייבא. |
|  |  | (ג) תוקפו של רישיון יבואן רכב ישיר יהיה לשלוש שנים. |
| רישיון יבואןרכב עקיף | 36.  | (א) מי שהתקיימו בו כל אלה זכאי לקבל רישיון יבואן רכב עקיף מאת המנהל: |
|  |  |  | (1) הוא תאגיד רשום כדין בישראל שאחד מבעלי העניין בו לפחות ומנהלו הכללי הם תושבי ישראל; |
|  |  |  | (2) הוא התקשר עם סוכן מורשה בהסכם למכירת רכב, באחת מהדרכים הבאות, לתקופה שלא תפחת משנה ובלבד שלסוכן המורשה התקשרות עם יצרן הרכב לתקופה זו לפחות ; |
|  |  |  |  | (א) הסכם בכתב, ואם הוא סוכן מורשה כאמור בפסקה (2) להגדרה סוכן מורשה – ההסכם הוא לייבוא רכב מתוצר המיובא על ידי יבואן רכב ישיר; |
|  |  |  |  | (ב) הסכם בדרך ובתנאים שקבע השר, לאחר התייעצות עם שר האוצר ובאישור הוועדה, ובלבד שההסכם הוא למכירת רכב מדגם המיובא על ידי יבואן רכב ישיר; |
|  |  |  | (3) הוא המציא כתב התחייבות מטעמו לספק מוצרי תעבורה לרכב המיובא על ידו, לתקופה שלא תפחת משבע שנים מיום מכירת הרכב לצרכן; השר, באישור הוועדה, רשאי לקבוע תקופה שונה לעניין פסקה זו; |
|  |  |  | (4) לעניין רכב שהוא מתוצר שאינו מיובא לישראל על ידי יבואן רכב ישיר – הוא המציא כתב התחייבות מאת סוכן מורשה לתת לרכב את האחריות שנתן יצרן הרכב; |
|  |  |  | (5) הוא המציא כתב התחייבות מטעמו לתת אחריות לרכב שיובא על ידו כאמור בפסקה (4), בהיקף ולתקופה שלא יפחתו מהאחריות לפי אותה פסקה; |
|  |  |  | (6) (א) הוא המציא כתב התחייבות מאת סוכן מורשה להודיע ליבואן העקיף באופן מיידי על תקלת בטיחות סדרתית שתתגלה ברכב שהסוכן המורשה מכר לו.  |
|  |  |  |  | (ב) הוא המציא כתב התחייבות מאת סוכן מורשה, לעניין רכב מתוצר שאינו מיובא לישראל על ידי יבואן רכב ישיר -  |
|  |  |  |  |  | (1) למסור ליבואן הוראות טכניות לתיקון תקלת הבטיחות הסדרתית; |
|  |  |  |  |  | (2) לספק ליבואן מוצרי תעבורה הנדרשים לצורך תיקון תקלת הבטיחות הסדרתית; |
|  |  |  |  |  | (3) לשאת בעלות הטיפול בתקלת הבטיחות הסדרתית כאמור בפסקה זו; |
|  |  |  | (7) אם הרכב הוא מתוצר שאינו מיובא לישראל על ידי יבואן רכב ישיר – הוא המציא כתב התחייבות מטעמו לטפל בכל תקלת בטיחות סדרתית שתתגלה ברכב שהסוכן המורשה מכר לו, בהתאם לכתב ההתחייבות שבפסקה (6), ובהתאם להוראות לפי סעיף 43; |
|  |  |  | (8) הוא הוכיח קיומה של תשתית למתן שירותי תחזוקה לרכב, בהתאם להוראות שקבע השר, לעניין המוסכים למתן אותם שירותים; |
|  |  |  | (9) הוא המציא אישור מרואה חשבון המעיד כי יש לו הון עצמי כפי שקבע השר, בהתאם, בין היתר, לסוג הרכב שהוא מייבא ולכמות כלי הרכב שהוא מייבא; |
|  |  |  | (10) אם הרכב הוא מתוצר שאינו מיובא על ידי יבואן רכב ישיר – הוא המציא כתב התחייבות מאת הסוכן המורשה במדינת חוץ לפיו הסוכן מתחייב לקיים את חובות היבואן לפי סעיף זה, אם לא יהיה ביכולתו לקיימן בשל אחת מנסיבות אלה: |
|  |  |  |  | (א) ניתן לגביו צו פירוק, קבוע או זמני, צו כינוס, צו כינוס נכסים או צו הקפאת הליכים לפי כל דין, והוא הפסיק או אינו יכול למלא את חובותיו; |
|  |  |  |  | (ב) הסוכן המורשה מבקש שחובות היבואן ימולאו על ידי גורם אחר; |
|  |  |  | (11) אם הרכב הוא מתוצר שאינו מיובא על ידי יבואן רכב ישיר – הוא המציא התחייבות מאת יצרן הרכב במדינת חוץ לספק לו מידע טכני, ספרות מקצועית וציוד לתיקון ולמתן שירותי תחזוקה לרכב מתוצר המיובא על ידו. |
|  |  | (ב) המנהל ירשום ברישיון יבואן רכב עקיף את התוצר שאותו רשאי היבואן לייבא. |
|  |  | (ג) תוקפו של רישיון יבואן רכב עקיף יהיה לשנתיים או לתקופת תוקף ההסכם עם הסוכן המורשה לפי סעיף קטן (א)(2), לפי הקצר מביניהם. |
| פטור מהתנאים לקבלת רישיון | 37.  | השר, באישור הוועדה, רשאי לקבוע כי מבקש או סוג של מבקשים יהיו זכאים לקבל רישיון יבואן רכב ישיר או רישיון יבואן רכב עקיף, אף אם לא מתקיים בהם תנאי מהתנאים לקבלת רישיון כאמור לפי סעיפים 35 או 36 כפי שקבע, אם מצא כי התנאי אינו מתאים בנסיבות העניין, ובלבד שקבע הוראות לשם שמירה על הבטיחות או על האיתנות הפיננסית, או לשם הבטחת רמת השירות לצרכנים, לפי העניין; ואולם לא יקבע השר פטור מקיום התנאים האמורים בסעיפים 35(א)(10) או 36(א)(9), אלא לאחר התייעצות עם שר האוצר. |
| יבואן רכב זעיר | 38.  | (א) מי שהתקיימו בו כל אלה זכאי לקבל רישיון מאת המנהל יבואן רכב זעיר: |
|  |  |  | (1) הוא עוסק מורשה תושב ישראל או תאגיד רשום כדין בישראל שאחד מבעלי העניין בו לפחות ומנהלו הכללי הם תושבי ישראל;  |
|  |  |  | (2) הוא התקשר בהסכם בכתב עם מוכר הרכב; |
|  |  |  | (3) הוא הוכיח קיומה של תשתית למתן שירותי תחזוקה לרכב כפי שקבע השר, לעניין המוסכים למתן אותם שירותים; |
|  |  |  | (4) הוא המציא אישור מרואה חשבון המעיד כי יש לו הון עצמי כפי שקבע השר, בהסכמת שר האוצר, בהתאם לסוג הרכב שהוא מייבא. |
|  |  | (ב) בעל רישיון יבואן רכב זעיר רשאי לייבא עד 20 כלי רכב בשנה בלבד. |
|  |  | (ג) על אף האמור בסעיף קטן (א), רשאי המנהל, בהחלטה מנומקת בכתב, לסרב לתת רישיון יבואן רכב זעיר, אף אם נתקיימו במבקש הרישיון התנאים לקבלת רישיון, אם שוכנע כי הבקשה לקבלת הרישיון נועדה לעקוף את מגבלת הכמות כאמור בסעיף קטן (ב), ובלבד שנתן למבקש הרישיון הזדמנות לטעון את טענותיו. |
|   |  | (ד) תוקפו של רישיון יבואן רכב זעיר יהיה לשנה. |
| קידום התחרות וצמצום הריכוזיות בתחום ייבוא רכב | 39.  | לעניין ההגדרה "זכות" בסעיף 10 לחוק לקידום התחרות ולצמצום הריכוזיות, התשע"ד–2013[[3]](#footnote-3), יראו מתן רישיון לפי סימן זה כמתן רישיון לענין הסעיף האמור והוראות סימן ג' לפרק ב' לחוק האמור יחולו על מתן רישיון כאמור בשינויים אלה:  |
|  |  |  | (1) כללים לפי סעיף 11(ג) לחוק האמור אינם טעונים את אישור הוועדה; |
|  |  |  | (2) על אף האמור בסעיף 18(ב) סימן ג' לפרק ב' לחוק האמור יחול בכל הליך של הארכת תוקף של רישיון לפי סימן זה, כמשמעות המונח "הארכת תוקף" באותו סעיף. |
| בירור תלונות | 39א. | המנהל יברר תלונות של צרכנים בדבר פעילותם של בעלי רישיונות לייבוא רכב ושיווקו ויחליט לגביהן, בהתאם להמלצת המועצה המייעצת לייבוא רכב ושיווקו כאמור בסעיף 54. |
|  |  | סימן ג': חובות יבואן רכב מסחרי |
| שירותי תחזוקה | 40.  | (א) יבואן רכב ישיר ייתן שירותי תחזוקה לכל רכב שהוא מתוצר המיובא על ידו במוסכים בהתאם להוראות לפי סעיף 35(א)(9) . |
|  |  | (ב) יבואן רכב עקיף ייתן שירותי תחזוקה לרכב המיובא על ידו במוסכים בהתאם להוראות לפי סעיף 36(א)(8). |
| אספקת מוצרי תעבורה  | 41.  | (א) יבואן רכב ישיר יספק מוצרי תעבורה לכל רכב מתוצר המיובא על ידו לצורך תחזוקת הרכב ושמירה על תקינותו, לתקופה כאמור בסעיף 35(א)(3).  |
|  |  | (א1) יבואן רכב עקיף יספק מוצרי תעבורה לרכב המיובא על ידו לצורך תחזוקת הרכב ושמירה על תקינותו, לתקופה כאמור בסעיף 36(א)(3). |
|  |  | (ב) יבואן רכב ישיר ויבואן רכב עקיף יספקו מוצר תעבורה של דגם רכב שיובא על ידם, בתוך שבעה ימי עבודה מיום קבלת ההזמנה. |
|  |  | (ב1) על אף האמור בסעיף קטן (ב), יבואן רכב ישיר רשאי לספק מוצרי תעבורה בתוך 14 ימי עבודה מיום קבלת ההזמנה, ובלבד שמדובר במוצר תעבורה לרכב מדגם שאינו מיובא על ידו. |
|  |  | (ג) הוראות סעיפים קטנים (ב) ו-(ב1) לא יחולו אם הוכיחו יבואן רכב ישיר ויבואן רכב עקיף כי עשו כל שביכולתם לספק מוצר תעבורה ללקוח במועדים האמורים באותם סעיפים קטנים תוך נקיטת כל האמצעים הדרושים להזמנת מוצר התעבורה מכל מקור שממנו ניתן להשיגו באותה עת, וכי לא היתה להם שליטה על העיכוב באספקה, ובלבד שהעיכוב באספקה לא יעלה על 45 ימי עבודה. |
| מתן אחריות לרכב מיובא | 42.  | (א) יבואן רכב ישיר ייתן את האחריות שנתן יצרן הרכב לכל רכב המיובא על ידו ויממש את האחריות כאמור לכל רכב שהוא מתוצר המיובא על ידו . |
|  |  | (ב) יבואן רכב עקיף ייתן את האחריות שנתן יצרן הרכב, ככל שניתנה, לכל רכב המיובא על ידו שהוא מתוצר שאינו מיובא על ידי יבואן רכב ישיר. |
|  |  | (ג) לא יתנה יבואן רכב ישיר ויבואן רכב עקיף את תוקפה של האחריות בכך שהרכב יטופל במוסך שירות של היבואן או בשימוש במוצר תעבורה מסוים, למעט לעניין שירותי תחזוקה לרכב המוענקים במסגרת האחריות, שהיבואן או מי מטעמו נושא בתשלום בעדו, בשיעור של תשעים אחוזים לפחות; השר רשאי לקבוע שיעור אחר לעניין זה. |
| טיפול בתקלת בטיחות סדרתית ברכב מיובא | 43.  | (א) יבואן רכב ישיר יטפל במוסכי השירות שלו בכל תקלת בטיחות סדרתית בכל רכב שיובא לישראל, שהוא מתוצר המיובא על ידו, ולא ידרוש מבעל הרכב תשלום כלשהו בעד טיפול כאמור, למעט עלויות נלוות כאמור בסעיף 44 אם הרכב יובא לפי סעיף 31. |
|  |  | (ב) נודע ליבואן רכב ישיר על אודות תקלת בטיחות סדרתית בייצורו של רכב מתוצר שמיובא על ידו –  |
|  |  |  | (1) יודיע בכתב על תקלת הבטיחות הסדרתית למנהל ולבעליהם של כל כלי הרכב הרשומים בישראל שיובאו על ידו שהתקלה שהתגלתה נוגעת אליהם וכן למוסכי השירות המורשים על ידו, וכן יודיע למנהל על תקלה כאמור שהתגלתה ברכב שהוא מתוצר המיובא על ידו; |
|  |  |  | (2) יפרסם הודעה לציבור על תקלת בטיחות סדרתית בדרך ובמועד שקבע השר; |
|  |  |  | (3) יזמין את בעלי כלי הרכב שיובאו על ידו שהתקלה שהתגלתה נוגעת אליהם, למוסכי השירות שלו לשם תיקון התקלה, בהתאם להוראות היצרן. |
|  |  | (ג) הודיע יבואן רכב ישיר למנהל על קיומה של תקלת בטיחות סדרתית שהתגלתה בדגם רכב שהוא מתוצר המיובא על ידו, יודיע על כך המנהל לכל יבואן רכב עקיף, יבואן רכב זעיר ומייבא של רכב לפי סעיף 31, שייבאו רכב מדגם כאמור, וכן יפנה מייבא של רכב לפי סעיף 31 למוסכי השירות של יבואן רכב ישיר לשם תיקון התקלה. |
|  |  | (ג1) יבואן רכב עקיף יבדוק מעת לעת אם פרסם יצרן הרכב הודעה בדבר תקלת בטיחות סדרתית לגבי כלי רכב שהוא ייבא; |
|  |  | (ד) נודע ליבואן רכב עקיף על אודות תקלת בטיחות סדרתית בייצורו של דגם רכב המיובא על ידו –  |
|  |  |  | (1) שהוא רכב מתוצר המיובא על ידי יבואן רכב ישיר – יפרסם הודעה לציבור, כפי שקבע השר, ויזמין את כל בעלי כלי הרכב הרשומים בישראל שיובאו על ידו והתקלה שהתגלתה נוגעת אליהם, למוסכי השירות של יבואן רכב ישיר לשם תיקון התקלה לפי סעיף קטן (ב)(3); ואולם אם הוכיח למנהל כי הוא בעל יכולת מקצועית, ציוד ומוצרי תעבורה הנדרשים לטיפול בתקלת בטיחות סדרתית שהתגלתה ברכב שהוא ייבא, רשאי הוא לטפל בתקלה במוסכי השירות שלו; |
|  |  |  | (2) שאינו מתוצר המיובא על ידי יבואן רכב ישיר – יפרסם הודעה לציבור כפי שקבע השר, יודיע בכתב על כך למנהל ולבעליהם של כל כלי הרכב הרשומים בישראל שיובאו על ידו שהתקלה שהתגלתה נוגעת אליהם, ויפנה אותם לקבלת שירות לשם תיקון התקלה. |
|  |  | (ה) נודע ליבואן רכב זעיר על אודות תקלת בטיחות סדרתית בייצורו של רכב המיובא על ידו, יפרסם הודעה לציבור כפי שקבע השר, ויפנה את כל בעלי כלי הרכב הרשומים בישראל שיובאו על ידו והתקלה שהתגלתה נוגעת אליהם, למוסכי השירות של היבואן הישיר לשם תיקון התקלה. |
|  |  | (ו) השר רשאי לקבוע הוראות לעניין תקלת בטיחות סדרתית ברכב מיובא, ובכלל זה הוראות לעניין חובות דיווח למנהל שיחולו על בעלי רישיון לייבוא רכב ושיווקו ולעניין הודעות שיימסרו למוסכים ולבעלי כלי הרכב שהתקלה כאמור נוגעת אליהם. |
|  |  | (ז) תקנות לפי סעיף זה לעניין פרסום הודעות לציבור ולבעלי כלי רכב שתקלת בטיחות סדרתית נוגעת אליהם יותקנו באישור הוועדה. |
| מידע לעניין דגמי רכב שיובאו לישראל | 43א. | המנהל יעביר ליבואן רכב ישיר, מעת לעת ולפחות אחת לשנה, את מספרי השלדה של כלי רכב שיובאו לישראל שהם מהתוצר המיובא על ידו; השר, באישור הוועדה, רשאי לקבוע את אופן הדיווח לפי סעיף זה וכן לקבוע חובה להעביר ליבואן רכב ישיר פרטים נוספים לעניין כלי רכב שהם מתוצר כאמור. |
| תשלום בעבור עלויות נלוות | 44.  | (א) לשם ביצוע חובתו לפי סעיפים 42(א) ו-43(א) (בסעיף זה – מתן השירות), רשאי יבואן רכב ישיר לדרוש מיבואן רכב עקיף, מיבואן רכב זעיר או מבעל רכב שיובא לפי סעיף 31, שייבא את הרכב שניתן לו השירות לפי הסעיפים האמורים (בסעיף זה – היבואן האחר), תשלום סביר בעד עלויות נלוות, ככל שישנן, שאינן מכוסות בהתחייבויות היצרן לפי סעיף 35(א)(5) ו-(7). |
|  |  | (ב) באין הסכמה בין יבואן הרכב הישיר ליבואן האחר על התשלום לפי סעיף קטן (א), רשאי המנהל, באישור עובד משרד האוצר ששר האוצר הסמיך לכך, להורות על התשלום שישלם היבואן האחר ליבואן הרכב הישיר בהתאם לסעיף קטן (א) בהתבסס על העלות ועל הצמדת התשלום למדד המחירים לצרכן, לפי העניין, וכן רשאי הוא לתת כל הוראה אחרת כפי שיראה לנכון בנסיבות העניין, לרבות בדבר תשלומים חלקיים; הורה המנהל על תשלום כאמור, יורה גם על מועד התשלום; הוראה לפי סעיף קטן זה תינתן בתוך זמן סביר בהתחשב בנסיבות העניין ולא יאוחר מ-60 ימים. |
|  |  | (ג) אין בהעדרה של הסכמה בין יבואן הרכב הישיר ליבואן האחר על התשלום כאמור בסעיף קטן (א) כדי למנוע או לעכב את מתן השירות בידי יבואן רכב ישיר. |
|  |  | (ד) הרואה את עצמו נפגע מהחלטה לפי סעיף קטן (ב) רשאי לעתור לבית משפט לעניינים מינהליים. |
|  |  | (ה) השר רשאי לקבוע הוראות בדבר דרכי החישוב של התשלום לפי סעיף זה ומרכיביו, ובדבר דרכי הצמדת התשלום האמור. |
| איסור בדבר התערבות | 45.  | (א) יבואן רכב מסחרי לא יכתיב למוסך ולא ימליץ לו בדבר זהות הגורם שממנו ירכוש מוצרי תעבורה, למעט ככל שמדובר בשירותי תחזוקה לרכב הניתנים במסגרת אחריות בשיעור כאמור בסעיף 42(ג) או במסגרת תיקון תקלת בטיחות סדרתית. |
|  |  | (ב) יבואן רכב מסחרי לא יתערב ולא יסכל בכל דרך שהיא יבוא רכב בידי יבואן מסחרי אחר, או לא יפעל בכל דרך שהיא לסיכול קבלת רישיון יבואן רכב מסחרי בידי אדם אחר. |
| מסירת מידע בנוגע לטיפול ברכב | 46.  | (א) יבואן רכב ישיר ויבואן רכב עקיף ימסרו, לבקשת מוסך שניתן לו רישיון לפי סעיף 100 וסעיף 101 או גורם אחר שקבע השר, מידע שהעביר להם יצרן או סוכן מורשה, הנדרש לשם טיפול ותחזוקה של רכב המיובא על ידם, לרבות מידע טכני, ומידע על ציוד והכשרת בעלי מקצוע. |
|  |  | (ב) אין בהוראות סעיף קטן (א) –  |
|  |  |  | (1) כדי למנוע מיבואן הרכב לדרוש תשלום סביר בעבור מסירת המידע; על תשלום סביר כאמור יחולו הוראות סעיף 44(ב) עד (ה), בשינויים המחויבים; |
|  |  |  | (2) כדי להטיל על יבואן הרכב אחריות לגבי השימוש שנעשה במידע שמסר לפי אותו סעיף קטן.  |
| מסירת מידע ללקוח | 46א. | יבואן רכב מסחרי שייבא רכב ימסור ללקוח שרכש את הרכב מידע כאמור בסעיף 60, לפי העניין. |
| חובות דיווח | 47.  | (א) יבואן רכב ישיר ויבואן רכב עקיף ידווחו למנהל בכתב, ללא דיחוי לאחר גילוים או חצי שנה לפני המועד, לפי העניין, על עניינים אלה: |
|  |  |  | (1) הוראות לתיקון הרכב שהביא לידיעתם יצרן הרכב במדינת החוץ; |
|  |  |  | (2) מועד סיום התקשרותם עם יצרן הרכב במדינת החוץ או עם סוכן מורשה, לפי העניין; |
|  |  |  | (3) מועד סיום התקשרות של יצרן הרכב עם סוכן ראשי או מועד סיום ההסמכה שנתן סוכן ראשי לסוכן מורשה כהגדרתו בפסקה (2) להגדרה "סוכן מורשה".  |
|  |  | (ב) הוראות סעיף קטן (א)(1) יחולו גם על יבואן רכב זעיר, בשינוי זה: במקום "יצרן הרכב" יקראו "הגורם שממנו רכש את הרכב". |
|  |  | (ג) יבואן רכב מסחרי – |
|  |  |  | (1) ימסור למנהל, מידי שנה ועד יום 31 בדצמבר, אישור רואה חשבון המבוסס על דוחות כספיים מבוקרים לגבי השנה שקדמה למועד הגשת האישור, המעיד כי יש בידו הון עצמי כאמור בתנאים למתן רישיונו לפי חוק זה ועל עמידה בעקרון העסק החי כמשמעותו בגילוי דעת שפרסמה לשכת רואי החשבון בישראל בנושא זה; |
|  |  |  | (2) ידווח למנהל על כל אירוע שעלול לגרום לירידה בהון העצמי או לפגיעה בעקרון העסק החי, ובכלל זה להשלים את ההון העצמי המינימלי הנדרש תוך 30 ימי עבודה או לחילופין העמדת ערבות בנקאית או ערבות מחברת ביטוח בגובה ההון העצמי הנדרש להשלמה ועד להשלמת ההון.; דיווח לפי פסקה זו יימסר בהקדם האפשרי ולא יאוחר משבעה ימים לאחר המועד שבו נודע ליבואן על אירוע כאמור |
|  |  | (ד) אין בהוראות סעיף זה כדי לגרוע מחובות דיווח החלות על יבואן רכב מסחרי לפי חוק זה. |
| שמירת מסמכים על ידי יבואן עקיף | 47א. | (א) יבואן רכב עקיף שייבא רכב, ישמור מסמכים המאפשרים מעקב אחרי שלבי השיווק של הרכב לפני שיובא, עד לגורם על עד לגורם שרכש את הרכב מיצרן הרכב במדינת חוץ שבהם מצויים פרטים המאפשרים את זיהויו של הרכב; לעניין סעיף זה, "מסמכים המאפשרים מעקב" – לרבות חשבוניות ותעודות משלוח. |
|  |  | (ב) השר, בהסכמת שר האוצר, רשאי לקבוע מצבים בהם יבואן רכב עקיף ישמור מסמכים המאפשרים מעקב אחרי שלבי השיווק של הרכב לפני שיובא, רק עד לגורם על שמו נרשם הרכב במדינת חוץ. |
|  |  | (ג) שמירת מסמכים כאמור בסעיף קטן (א) יכול ותהיה במדיה דיגיטלית, ובלבד תובטח אמינות המידע הנשמר ואמצעי הגנה עליו מפני חדירה שלא כדין. |
|  |  | (ד) יבואן רכב עקיף ימסור את המסמכים ששמר לפי סעיף זה למנהל, לפי דרישתו ולא יאוחר משבעה ימים מיום שנמסרה לו הדרישה; המנהל רשאי למסור מסמכים שקיבל לפי סעיף זה, למנהל המכס. |
| ייבוא רכב בלא רישיון ייבוא או בניגוד לתנאיו | 48.  | יבואן רכב מסחרי לא ייבא רכב בלא רישיון ייבוא, אם חדל להתקיים תנאי מהתנאים לקבלת רישיון הייבוא או בניגוד לתנאים הקבועים ברישיון. |
| הכרה במוסך שירות של יבואן | 51.  | (א) יבואן רכב מסחרי שיש לו מוסכי שירות יפרסם את התנאים לצורך התקשרותו עם מוסך לשם היותו מוסך שירות של יבואן; השר רשאי לקבוע הוראות לעניין התנאים כאמור ולעניין פרסומם. |
|  |  | (ב) יבואן רכב מסחרי יפרסם רשימה מעודכנת של מוסכי השירות שלו, במקום מכירת הרכב וכן באתר האינטרנט שלו, אם ישנו, וימסור אותה לקונה לא יאוחר ממועד מסירת הרכב; היבואן ידווח למנהל על על כל שינוי ברשימת מוסכי השירות שלו וכן על ביטול הסכם עם מוסך שירות. ברשימה יפורטו התוצרים או הדגמים שבהם מורשה לטפל כל אחד ממוסכי השירות. |
| התקשרות בין יבואןרכב מסחרי ומוסך שירות של יבואן | 52.  | (א) לא יתנה יבואן רכב מסחרי את התקשרותו עם מוסך לשם היותו מוסך שירות של יבואן בתנאי מהתנאים המפורטים להלן ולא יכתיב לו או ימליץ לו בעניינים אלה: |
|  |  |  | (1) תיקון רכב במוצר תעבורה מסוים או בסוג מסוים של מוצר תעבורה, מבלי להציע לצרכן מוצר תעבורה מתאים אחר לפי סעיף 103; |
|  |  |  | (2) מתן שירות לכלי רכב שיובאו על ידי היבואן בלבד; |
|  |  |  | (3) מחיר מוצר תעבורה או מחיר השירות לרכב שהמוסך נותן;. |
|  |  |  | (4) דיווח על עניין, אחד או יותר, מהעניינים כאמור בפסקאות (1) עד (3). |
|  |  | (ב) הוראות סעיף קטן (א) לא יחולו לעניין מוצרי תעבורה ושירותי תחזוקה לרכב הניתנים במסגרת אחריות בשיעור כאמור בסעיף 42(ג), במסגרת תקלת בטיחות סדרתית או במקרים אחרים שקבע השר. |
|  |  | סימן ד': מועצה מייעצת לייבוא רכב ולשיווקו  |
| מועצה מייעצת לייבוא רכב ולשיווקו | 53.  | (א) השר ימנה מועצה מייעצת לייבוא רכב ולשיווקו (בסימן זה – המועצה) שתפקידה לייעץ למנהל בעניינים כאמור בסעיף 54, וחבריה הם: |
|  |  |  | (1) שלושה עובדים של המשרד, בעלי ידע וניסיון מתאימים לתפקידי המועצה, ואחד מהם יהיה היושב ראש; |
|  |  |  | (2) שני חברים שהם בעלי מומחיות בתחום הרכב והם עובדי מעבדה מוסמכת לרכב; |
|  |  |  | (3) שני נציגי ציבור, שאחד מביניהם יהיה נציג ארגוני צרכנים כהגדרתם בסעיף 31(א) לחוק הגנת הצרכן, התשמ"א–1981[[4]](#footnote-4). |
|  |  | (ב) השר ימנה ממלא מקום לכל אחד מחברי המועצה, שיתקיימו בהם תנאי הכשירות בהתאם להוראות סימן זה. |
|  |  | (ג) חברי המועצה יתמנו לתקופה של שלוש שנים וניתן לשוב ולמנותם לשתי תקופות כהונה נוספות. |
|  |  | (ד) הודעה על מינוי חברי המועצה תפורסם ברשומות. |
| סייג למינוי חבר מועצה | 53א. | לא ימונה לחבר מועצה מי שהורשע בעבירה שמפאת מהותה, חומרתה או נסיבותיה אין הוא ראוי לכהן כחבר מועצה, או מי שהוגש נגדו כתב אישום בעבירה כאמור וטרם ניתן פסק דין סופי בעניינו. |
| פקיעת כהונה | 53ב. | (א) חבר מועצה יחדל לכהן לפני תום תקופת כהונתו בהתקיים אחד מאלה: |
|  |  |  | (1) התפטר במסירת כתב התפטרות לשר וליושב ראש המועצה; |
|  |  |  | (2) חדלו להתקיים בהם נסיבות שמכוחם מונו לפי סעיף 53(א), ולגבי נציג ציבור – אם נתמנה להיות עובד המדינה; |
|  |  |  | (3) השר העבירו מכהונתו בהודעה בכתב בשל אחד מאלה: |
|  |  |  |  | (א) הוא הורשע בעבירה כאמור בסעיף 53א; |
|  |  |  |  | (ב) נתקיימה בו אחת הנסיבות הפוסלות אדם מהיות חבר מועצה; |
|  |  |  |  | (ג) נבצר ממנו דרך קבע למלא את תפקידו; |
|  |  |  |  | (ד) נתקיים בו הסייג האמור בסעיף 53ג; |
|  |  |  |  | (ה) הוא נעדר בלא סיבה מוצדקת מארבע ישיבות רצופות של המועצה או מיותר משלוש ישיבות שקיימה המועצה בשנה אחת. |
|  |  | (ב) התפטר חבר מועצה או חדל מסיבה אחרת לכהן כחבר מועצה לפני תום תקופת כהונתו, ימונה חבר אחר במקומו, באותה דרך שבה נתמנה אותו חבר לפי סעיף 53, ליתרת תקופת כהונתו. |
| ניגוד עניינים | 53ג. | (א) לא יתמנה ולא יכהן כחבר מועצה מי שעלול להימצא, במישרין או בעקיפין, באופן תדיר, במצב של ניגוד עניינים בין תפקידו כחבר מועצה לבין עניין אישי שלו או של קרובו לבין תפקיד אחר שלו, בין בתמורה ובין שלא בתמורה. |
|  |  | (ב) חבר מועצה יימנע מהשתתפות בדיון ומהצבעה בישיבות המועצה, אם הנושא הנדון עלול לגרום לו להימצא, במישרין או בעקיפין, במצב של ניגוד עניינים בין תפקידו כחבר מועצה לבין ענין אישי שלו או לבין תפקיד אחר שלו או של קרובו, בין בתמורה ובין שלא בתמורה; חבר מועצה לא יטפל במסגרת תפקידו במועצה בנושא כאמור גם מחוץ לישיבות המועצה. |
|  |  | (ג) נתברר לחבר מועצה כי הנושא הנדון עלול לגרום לו להימצא במצב של ניגוד עניינים כאמור בסעיפים קטנים (א) או (ב), יודיע על כך ליושב ראש המועצה. |
|  |  | (ד) בסעיף זה, "עניין אישי"– לרבות עניין אישי של קרובו או עניין אישי של גוף שחבר המועצה או קרובו מנהלים או עובדים אחראים בו, או עניין של גוף שיש להם בו חלק בהון המניות, בזכות לקבל רווחים, בזכות למנות מנהל או בזכות הצבעה. |
| דין חברי מועצה שאינם עובדי המדינה | 53ד. | חברי המועצה המייעצת שאינם עובדי מדינה, דינם כדין עובדי מדינה לעניין חיקוקים אלה: |
|  |  | (1) חוק שירות הציבור (מתנות), התש"ם–1979; |
|  |  | (2) חוק העונשין, התשל"ז–1977, לעניין ההוראות הנוגעות לעובדי מדינה; |
|  |  | (3) חוק שירות הציבור (הגבלות לאחר פרישה), התשכ"ט–1969, לאחר תום תקופת כהונתם במועצה. |
| תוקף פעולות | 53ה. | קיום המועצה, סמכויותיה ותוקף החלטותיה לא יפגעו מחמת שנתפנה מקומו של חבר בה או מחמת ליקוי במינוי או בהמשך כהונתו ובלבד שרוב חברי המועצה מכהנים כדין. |
| סמכויות המועצה המייעצת | 54.  | (א) המועצה תייעץ למנהל בעניינים אלה: |
|  |  |  | (1) סירוב לתת רישיון יבואן רכב, התלייתו ביטולו או סירוב לחדשו; |
|  |  |  | (2) חובות משווק רכב לפי סעיפים 65 עד 74. |
|  |  | (ב) המועצה תדון בתלונות שיוגשו למנהל נגד יבואן או מורשהו של יבואן בכל הנוגע להוראות חוק זה ותמליץ למנהל בדבר דרכי הטיפול בהן. |
| סדרי הדיון במועצה המייעצת | 55.  | (א) יושב ראש המועצה יקבע את מועד הישיבות, מקומן וסדר יומן. |
|  |  | (ב) החלטות המועצה יתקבלו ברוב קולות הנוכחים בישיבה, ובלבד שנכחו בישיבה לפחות שלושה חברים וביניהם נציג מכל אחד מהנציגים המפורטים בפסקאות (1) עד (3) שבסעיף 53; במקרה של קולות שקולים בהצבעה, יהיה ליושב ראש המועצה קול נוסף. |
|  |  | (ג) המועצה רשאית למנות מבין חבריה ועדות משנה לכל עניין הנוגע לתפקידיה לפי חוק זה (להלן – ועדות מקצועיות); המלצות הוועדות המקצועיות יובאו לאישור מליאת המועצה. |
|  |  | (ד) המועצה רשאית להזמין לישיבותיה הנוגעות למילוי תפקידה לפי סעיף 54(א)(2) את נציגי היבואנים, ובלבד שיוזמנו נציגים של כל סוגי היבואנים המסחריים. |
|  |  | (ה) השר רשאי לקבוע הוראות בדבר סדרי עבודתה ודיוניה של המועצה; המועצה תקבע לעצמה את סדרי עבודתה ודיוניה, כל עוד לא נקבעו לפי חוק זה. |
|  |  | סימן ה': תיווך בייבוא רכב |
| רישיון לתיווךבייבוא רכב | 56.  | (א) מי שנתקיימו בו כל אלה זכאי לקבל רישיון לתיווך בייבוא רכב: |
|  |  |  | (1) הוא עוסק מורשה תושב ישראל שאינו פושט רגל, או אדם המועסק על ידי תאגיד רשום כדין שאחד מבעלי העניין בו לפחות ומנהלו הכללי הם תושבי ישראל; |
|  |  |  | (2) הוא עמד בהצלחה בבחינות עיוניות שקבע השר, לאחר התייעצות עם שר האוצר. |
|  |  | (ב) בעל רישיון לתיווך רכב המועסק על ידי תאגיד כאמור בסעיף קטן (א)(1), לא יהיה רשאי לעסוק בתיווך בייבוא רכב אלא במסגרת עבודתו בתאגיד. |
|  |  | (ג) תוקפו של רישיון לתיווך ביבוא רכב יהיה לחמש שנים מיום נתינתו לראשונה, ותוקפו יחודש לשבע שנים לאחר מכן, בכל פעם. |
| חובת הגינות ונאמנות | 56א. | מתווך בייבוא רכב ינהג בנאמנות, בהגינות ובדרך מקובלת כלפי לקוחותיו. |
| הוראות מקצועיות וכללי אתיקה מקצועית | 57.  | השר רשאי לקבוע הוראות מקצועיות והוראות הנוגעות לדרכי פעולתו של מתווך בייבוא רכב וחובותיו המקצועיות של מתווך בייבוא רכב, כדי להבטיח רמה מקצועית נאותה והתנהלות תקינה של עבודתו. |
|  | 57א. | מבלי לגרוע מן האמור בסעיף 13(א), רשאי המנהל לבטל רישיון שניתן לפי סימן זה, להתלותו לרבות בתנאים כפי שיורה, וכן להגבילו אם שוכנע שההמתווך ביבוא רכב הצהיר הצהרות כוזבות במסגרת מסמכי היבוא שהגיש בעצמו או באמצעות אחרים, למנהל או למנהל המכס, המתייחסים לרכבים שיובאו על ידו . |
| הסכם תיווך עם מייבא רכב | 58.  | (א) מתווך בייבוא רכב יתקשר בהסכם תיווך בכתב עם מייבא הרכב (להלן – המייבא), שיכלול את כל הפרטים האלה: סוג הרכב, תיאור הרכב, תוספות לדגם ומחירן, שנת הייצור של הרכב, מוסך שניתן לו רישיון להפעלת מוסך לפי סעיף 100 למתן שירותי תחזוקה לרכב בישראל, מועד אספקת הרכב, חובות המתווך כלפי המייבא, המחיר הכולל של הרכב, מחיר הרכב במדינה שממנה מיובא הרכב, דמי התיווך, פרטיו של המתווך ומספר רישיונו, וכן אומדן לגבי סך כל תשלומי המסים החלים על הרכב או על מכירתו, ובכלל זה מס ערך מוסף, אגרות או תשלומי חובה אחרים (בסעיף קטן זה – תשלומי מסים), לאחר שנקט בכל האמצעים הנדרשים בנסיבות העניין לקבלת המידע בעניין זה מהרשויות המוסמכות; בסעיף קטן זה, "מחיר כולל" – מחיר הכולל את סך כל התשלומים בעד הרכב, לרבות דמי משלוח והובלה וכל תשלום הנלווה לרכישת הרכב, בלי שניתנה לקונה אפשרות מעשית לוותר עליו במסגרת העסקה, למעט תשלומי מסים. |
|  |  | (ב) העתק של הסכם התיווך יימסר למייבא עם כריתתו. |
|  |  | (ג) השר, באישור הוועדה, רשאי לקבוע פרטים נוספים שמתווך בייבוא רכב חייב לכלול בהסכם לפי סעיף קטן (א). |
| תנאים לעניין תיווך בייבוא רכב  | 59.  | (א) מתווך בייבוא רכב לא יתווך בייבוא רכב –  |
|  |  |  | (1) שלא מתקיימים לגביו הרכב או לגבי המייבא התנאים למתן רישיון ייבוא לפי סעיף 31; |
|  |  |  | (2) הנמצא כבר בנמל בישראל או במחסן רשוי כהגדרתו בפקודת המכס[[5]](#footnote-5). |
|  |  | (ב) אין בהוראות סעיף זה כדי לגרוע מחובות מייבא רכב לפי סעיף 31. |
| מסירת מידע למייבא רכב | 60.  | המתווך ימסור למייבא רכב, לפני חתימת העסקה לקניית הרכב, מידע בכתב לגבי הרכב שהוא תיווך בייבואו, בעניינים אלה:  |
|  |  | (1) מספר הבעלים הקודמים של הרכב, לרבות בעל הרכב שממנו נרכש הרכב, וסוג פעילותם, ובכלל זה אם מדובר בתאגיד שעיסוקו החכרת רכב או השכרתו; |
|  |  | (2) מצבו המכני של הרכב לרבות נזק בטיחותי שנגרם לרכב, כהגדרתו לפי פקודת התעבורה; |
|  |  | (3) מספר הקילומטרים שהרכב נסע ממועד ייצורו; |
|  |  | (4) שנת הייצור של הרכב ומועד רישומו לראשונה במדינת חוץ; |
|  |  | (5) תקלות בטיחות סדרתיות; |
|  |  | (6) הגורם שממנו נרכש הרכב ומענו, אם הוא אינו הבעלים של הרכב כאמור בפסקה (1); |
|  |  | (7) תקופת האחריות לרכב והיקפה, ככל שניתנה אחריות על ידי היצרן. |
| הגבלות על מתווך בייבוא רכב לעניין הסכם לרכישת רכב | 61.  | מתווך בייבוא רכב לא יהיה צד להסכם לרכישת רכב, במישרין או בעקיפין, בין המייבא למוכר הרכב במדינת החוץ; לעניין זה, "מתווך בייבוא רכב" – לרבות תאגיד בבעלות מתווך בייבוא רכב או תאגיד שבו הוא מועסק. |
| הגבלות לעניין תשלום בעבור הרכב | 62.  |  לא ישלם אדם שאינו המייבא לפי סעיף 31, את התמורה בעבור הרכב המיובא, לרבות המסים החלים עליו. |
| תשלום בעד תיווך בייבוא רכב | 63.  | מתווך בייבוא רכב לא יקבל מהמייבא תשלום בעד התיווך, בכסף או בשווה כסף, בסכום העולה על הסכום שנקבע לכך בהסכם שנחתם לפי סעיף 58. |
| איסור שיווק רכב על ידי מתווך בייבוא רכב  | 64.  | מתווך בייבוא רכב לא ישווק רכב ולא יפרסמו למכירה, למעט רכב הרשום על שמו לפי פקודת התעבורה. |
|  |  |  |

1. ס"ח התשי"א, עמ' 78. [↑](#footnote-ref-1)
2. ס"ח התשס"ז, עמ' 398. [↑](#footnote-ref-2)
3. ס"ח התשע"ד, עמ' 90. [↑](#footnote-ref-3)
4. ס"ח התשמ"א, עמ' 248. [↑](#footnote-ref-4)
5. דיני מדינת ישראל, נוסח חדש 3, עמ' 39. [↑](#footnote-ref-5)